1 Tiyopilas, sen. Nokwapa nokwapa ma ye notaka tar otiir boboyen ye eena je keyi hechar. 2 Tasiir nedii ma yecha diita boboy hechi sawotar. Sawotarek, keyir ma yecha meejichi keyi tar. Nota eechaba meejir. 3 Meejitarek, ada diita boboyen mashi na apa hehar hikichiniga an apa hikitu eeta kepi ada diita meejir maji miina hehar keyichik. 4 Miipa miina maji poko tar majin miipa hehar siikiin hikiken, eena ada miina diita majin keyichichu.
5 Eeta nediik Herot riita Judia aka tabo yima tarek opelen otii tar ma por tar. Riiti he eeta Sekaraia. Riiti opelen otii tar magwi, eeta Abaisa. Riiti mima siiti he eeta Ilisabet. Siiti magwi ye eeta Eron riiti magwi. 6 Piiriita tarek, piiriita yo kepin otii tarek, God riita her. Piiriita God riiti lon, riiti majin hehar somowutar. 7 Piiriita yikapwa biish. Siita makwo ma tar. Eena yikapwa biish. Piiriita apoko saba siir.
8 Nedii pochi Sekaraia rii opelen otiitar ma tari, rii God riiti yon otii tar. Riiti yo nedii tarek, rii otiitar. 9 Opelen otii tar ma yechi otii tar abon riita somowu tari, aboga hisiiri, riita God riiti aka wok ichiniga kwowa ya tar boboyen cheyek tukutar. 10 Tukutar nediik ma mima ye sabak tarek, ye God riina maji batar. 11 Maji batarek, Sekaraia riita kwowa ya tawa boboyen tukutar cheyek mam yepak siitii tarek, God riiti ejel por rii riitak yar. 12 Yarek, Sekaraia rii hechi nubu nubuchi akiir.
26 Ilisabet sii 6 niiwiika yikapwa poche kiyatarek, God rrita ejel Gebriel riina heechirek ir. Galili nosape akaman siiti hi Nasaret, eeka heechirek ir. 27 Irek, omunyegu mima pochin siitaka yar. Ma por tarek, riiti hi, Josep, riita yak tawa miman eena hisiir. Josep riiti wayega eeta Devit. Omunyegu mima siiti hi eeta Maria. 28 Eeta ejel rii siitaka yarek, rii siin eecha wor, "Sen apa. Na eshar ta. Eeta Harapa nijaka tawa. Tawak, rii ninya rukusiichiniga yeyada har." 29 Maria siita ejel sawotar maji meejichi nubu nubu tarek, sii maji mun hiki tar. 30 Worek, ejel rii siina eecha wor, "Maria, nija opoche akiitanakech. God riita ninya keena harapa rukusiito 31 Nija awi siikiita. Nija awi siinak, hoye yikapwan yimowukiita. Yimowunak, riiti hi Jisas na haba ta.
rii yikapwa habatakiita.
wayega, Devit rii tarega, rii eechaba takiita.
neeki yesokwakiita.
Riiti kigdom eechaba eechaba takiita. Hamakasakech.
34 Worek, Maria sii meejichi ejel riina wor, "Ada omunyegu mima tawa. Ada makasakech. Boyega diita boboyen ada siikiita?" 35 Eeta ejel awasen wor, "Eeta Holi Spirit riita nijaka yakiita. Yanak, God riiti hapaga otii tawa boboy ninya gamukiita. Eena diita kepi yikapwa riina God Riiti Yikapwan habatakiita. 36 Niji yakaa, Ilisabet, siina na hiki ta. Sii eeta apoko saba mima siir. Siirek, ma ye eecha wocho, sii keena yakapwan saka yimowukiitawak. Wowak, sii yikapwan kiyato. Yokotapa abo yokotapa pochi niiwiika siir. 37 God rrita eyey boboy keena otiikiita." 38 Maria sii eecha wor, "Ada Harapa riiti yo otiitawa wakasa mima. Miita bawa majin wowey, sa way ta." Worek, ejel rii heechi ir.
46 Maria sii eecha wor,
"Eeji wopu eeta Harapa riiti hin yesokwato.
inyaka eeta kwoya woy hikitu.
48 Ada God riiti kubuchey wakasa mima tawey,
rii ana hikitar.
Apa na komas eyey ma mima yecha eecha habatakiita:
Ada eeta God riita rukusii tawa mima.
otiichicharek eena ana eecha habatar.
Rii ti hi eeta Holi.
God riina akii tawa man eena mukuchichu.
51 Riita riiti hapaga tawa tapan mukuchir.
otiirek, riita yenya otii poy pakar.
52 Rii harapa akii tabo yima yenya dagiir poyer.
Wok woy tawa ma yenya riita yesokwar.
Ye yaka tawa ma yenya wochirek ye sobo ir.
54 Riita noti wayega yenya wotar majin rii yesokwar.
Riiti wakasa ma, Isrel, yenya rii kiyatayek yar.
55 Rii Ebraham riina hehar rukusii tari saka abosuchirek,
56 Worek, Maria siitaq niiwiika piiriichar kaka siirek, sii Ilisabet siina heechi siiti akamaka awasen ir.
57 Ilisabet yimowur nediik yarek, sii hoyey yikapwan yimowur.
58 Yimowurek, siiti bana bana tar ma siiti magwi Harapa riita siina kepi otiitar boboyen ye meejichi yaniga siitaka maji kwoyawoy batar.
59 Yikapwa rii 8 yadii tarek, yecha sapi dagii rabok yar. Yarek, yecha riina hin habak Sekaraia apoko riiti hin, eena waga habatar. 60 Worek, riiti awi eecha wor, "Yaho. Sekaraia habakasakech. Riiti hi eeta Jon." 61 Yecha awasen siina eecha wor, "Niji magapana diita yikadey hi takasakech." 62 Worek, yecha eepi riina tapa maji batawak woher, "Kapo boy riiti hin habatakiita?" 63 Worek, Sekaraia riita jeyn yaken woher. Wohechi keyirin kadiirek eecha wor, "Riiti hi eeta Jon." Worek, eyey nyegiirabor. 64 Eeta nedii Sekaraia rii kawka maji sokwarek kawka maji batar. Baniga, rii God riiti hin yesokwatar. 65 Worek, bana bana tar ma ye harapa akii tar. Worek, diita otiir boboy Judia kwowu tar eemek eeka i ye ya tar. 66 Eyey ma mima ye meejichi hikichi woher, "Kapo boy diita yikapwa riipa boy siikiita?" Eeta geenyek siir God riiti hapaga boboy eeta yikapwa riitaka siir.
67 Riiti eepi, Sekaraia, riina Holi Spirit yaniga takiikiisiirek, Sekaraia rii komas sokwak tawa majin sawor:
babatanak na kwoya ba hiki ta.
eena yar.
69 Riita otiirek, yesokwa yicha ma sokwar.
Sokwarek, riita nona yesokwa yichir.
Dii eeta Devit, God riiti wakasa ma, riiti neja.
ma kepi, riita yechi kujak eecha wor.
poyek otii tanak, riita nona yesokwa yichikiita.
mashi wotar majin saka abosuchikiitawak.
Ada kwona hehar rukusiitakiita.
73 Riiti noti wayega Ebraham riina majin wotar,
nona yesokwa yichikiita.
eechaba kepi takiita. Eechaba eechaba hehar takiita.
76 Miita eeji yikapwa.
Howuk tawa God riiti piirapet miina harapa habatakiita.
riiti nobon takiichikiita.
poyeken eena wokiita.
78 Noti God rrita nona hehar rukusiito.
eeta yenya okoreechichakiita.
piitiikiita. Wonyak, nopa kepi hikichi ikiita.
80 Eeta yikapwa, Jon, sokwatar. Sokwatarek, riiti spirit hapaga sokwar. Riita me biish tar eemek akama biish tar eemek, eeka yichar. Yi yi yicharek, komas nedii riita Isrel ma mima yechi miy somak ya sokwar.
